Sirtsi hiidrahn

Sirtsi hiidrahn ehk Sirtsi rändrahn on migmatiidist hiidrahn, mis asub Ida-Viru maakonnas Lüganuse vallas Sirtsi külas. 

Kivi pikkus on 10,5 m, laius 6,7 m kõrgus 2,6 m, ümbermõõt 27,1 m ning maht 75 m3. 

Rahn on järskude külgede ja lameda, suhteliselt tasase laega. Selle pikal idaküljel ja lael on hästi väljaprepareerunud migmatiitseid ja ptigmatiitseid sooni. Rahnu kirdeküljelt on N. Mikkelsaare 1933. a. andmetel väike osa rahnust ära lõhutud. Rahn paikneb moreentasandikul.

Rahn on alates 1937. aastast üksikobjektina looduskaitse all.

Vaata ka
Eesti hiidrahnude loend

Viited

Välislingid

Kategooria:Eesti rändrahnud
Kategooria:Lüganuse vald

Kategooria:Kaitstavad looduse üksikobjektid